Heliza Helmi

Nur Heliza Helmi (lahir 3 Februari 1986) merupakan pelajar Akademi Fantasia Musim ke-5. Berbekalkan pengalaman dan bakat beliau dalam menyanyi dan mendeklamasi sajak, beliau telah memberanikan diri untuk memasuki Akademi Fantasia. Ini dilakukan untuk beliau mendalami ilmu-ilmu berkenaan nyanyian dan juga ilmu-ilmu lain yang berkaitan.

Kehidupan awal
Dilahirkan pada 3 Februari 1986, beliau merupakan anak kepada seorang anggota polis, Helmi bin Haji Mohd Hasbi yang berasal dari Kuala Kangsar, Perak. Ibunya, Latifah binti Muhammad berasal dari negeri Terengganu. Berpewatakan pendiam namun petah apabila berkata-kata. Jadi, tidak hairanlah beliau terpilih untuk menyertai pertandingan pidato peringkat negeri dan kebangsaan walaupun hanya memegang peranan sebagai perserta simpanan.

Sifatnya yang mudah mesra menyebabkan beliau memiliki ramai sahabat handai. Beliau menjadikan persahabatan sebagai medium untuk berkongsi ilmu. Malahan beliau menjadikan pengalaman sebagai sumber ilmu yang bermanfaat untuk dikongsi bersama-sama kenalannya.

Kesungguhan Heliza dalam bidang pelajaran telah membawanya ke Universiti Malaysia Sabah, Kota Kinabalu, Sabah. Beliau mengambil Pendidikan (Sains, Biologi dan Kimia) sebagai jurusan beliau di universiti tersebut dan beliau telah tamat menyambung pelajaran dan mendapat Ijazah Sarjana Muda pada tahun 2010. Heliza juga pernah mendapat anugerah dekan selepas beliau bergelar artis. Walaupun beliau amat sibuk dengan kerjayanya namun dengan kesibukan itu menambahkan motivasi beliau untuk mendapatkan kecemerlangan dalam pelajarannya.

Pendidikan
 Tahun  Sekolah/Institut 1991-1993  Tadika Yayasan Islam Kuala Terengganu, Terengganu 1993-1998  Sekolah Rendah Sultan Sulaiman 1, Kuala Terengganu, Terengganu 1999-2001  Sekolah Menengah Kebangsaan (P) Treacher Methodist, Taiping, Perak 2001-2003  SM Konven St. Ursula, Tawau, Sabah  2004-2005  Kolej Matrikulasi Labuan, Kampung Merinding, Labuan 2005-2010  Ijazah Sarjana Muda (Biologi & Kimia), Universiti Malaysia Sabah, Kota Kinabalu, Sabah

Kerjaya

Akademi Fantasia
Heliza diterima masuk untuk Akademi Fantasia musim kelima dan beliau adalah salah seorang daripada enam belas calon pelajar yang terpilih untuk memasuki Akademi Fantasia setelah dipilih oleh pihak penerbitan. 

Berikut adalah lagu-lagu yang ditugaskan kepada Heliza sewaktu berada di Akademi Fantasia ketika konsert konsert mingguan AF yang seterusnya:
 Konsert Lagu  Ked.  Minggu 1 "Kau Pergi Jua" nyanyian asal Adam Ahmad Ke-2 Minggu 2 "Aku Bukan Untukmu" nyanyian asal Rossa Ke-2 Minggu 3  "Melodi Ahlan" nyanyian asal Waheeda  Ke-4  Minggu 4 "Torn" nyanyian asal Natalie Imbruglia  Ke-3 Minggu 5 "Diam-Diam Jatuh Cinta" nyanyian asal Ramlah Ram Ke-4  Minggu 6  "Nafas Cahaya" nyanyian asal Misha Omar Ke-6 Minggu 7  "Rindu Merindu" nyanyian asal Fauziah Idris Ke-6  Minggu 8  "Kesal" nyanyian asal Ella  Ke-4Minggu 9  "Ya Atau Tidak" nyanyian asal Erra FaziraKe-5 "Joget Cinta Sakti" nyanyian asal Haziq & Rosma  (duet bersama Aswad) Minggu 10 "Cinta Boneka" nyanyian asal D-VaTempat Ke-4 "Cinta Di Lautan Lalang" nyanyian asal Heliza 
 Lagu: Aidit Alfian
 Lirik: Loloq 

Pengaruh Siti Nurhaliza
225.5x184.5|thumb|"Cuba try larikan, saya tau awak peminat Siti, larikan pengaruh Siti dalam nyanyian awak." Hattan memberikan komen kepada Heliza.

Beliau menjadikan Siti Nurhaliza sebagai idola. Oleh yang demikian, beliau sering membawa pengaruh Siti dalam persembahan beliau. Hal ini diakui sendiri oleh Hattan apabila beliau memberi komen terhadap nyanyian Heliza dalam persembahan minggu ke-3 Akademi Fantasia dengan katanya yang bermaksud:

Sekiranya kita imbas kembali pada konsert pertama beliau, ketika menyanyikan lagu "Kau Pergi Jua," beliau telah meniru gaya vokal Siti semasa baris "Semuanya bagaikan sebuah mimpi."

Fauziah Latiff juga mengatakan perkara yang sama ketika konsert keenam ketika mendendangkan lagu "Nafas Cahaya". Nyanyian Heliza ketika itu digayakan mengikut irama asli. Namun, hanya seorang pengkritik yang memberikan satu lampu biru kepadanya sekaligus meletakkan Heliza berada di kedua terakhir sebelum Aswad.

Walau bagaimanapun, Heliza berjaya memansuhkan pengaruh Siti Nurhaliza melalui lagu nyanyian asal Ella iaitu Kesal pada konsert kelapan. Pengkritik tetap, Hattan memaklumkan perkara demikian semasa memberikan komen terhadap persembahan Heliza.

Pengacaraan
Pada tahun 2011, Heliza mula menunjukkan rasa minatnya untuk menceburi bidang pengacaraan dan perkongsian motivasi kepada masyarakat, khususnya remaja. Beliau telah mendapat pensijilan dari Professional Learning Facilitator dan Certified Professional Image Consultant (CPIC)

Aktiviti keagamaan
Heliza merupakan salah satu penggiat seni yang aktif dalam bidang kemanusiaan masyarakat Islam. Beliau juga sering bergiat bersama adiknya, Hazwani Helmi.Syanty Octavia Amry (9 Julai 2019). Heliza dan Hazwani ke Gaza lagi Harian Metro. Dicapai pada 9 Julai 2019.Syanty Octavia Amry (13 September 2017). Heliza berduet dengan adik Harian Metro. Dicapai pada 13 September 2017. Semangatnya untuk memperjuangkan isu ummah ini semakin kuat setelah beliau pergi dan lihat sendiri keadaan di Gaza, Palestin pada tahun 2012. Walaupun pada mulanya keluarganya tidak membenarkan beliau pergi atas faktor keselamatan, tetapi akhrinya mendapat keizinan, dan beliau dapat berkongsi isu ini kepada masyarakat.Amirul Haswendy Ashari (27 Oktober 2017). Misi kemanusiaan 'melekat' di hati Heliza Harian Metro. Dicapai pada 28 Oktober 2017. Lirik lagu "La Tahzan" diinspirasikan hasil daripada pengalaman beliau menjejakkan kaki di sana pada pertama kalinya.

Beliau merupakan duta Aman Palestin dan beliau juga aktif mengikuti pertubuhan bukan kerajaan NGO yang lain seperti Muslim Care, MAPIM dan banyak lagi. Selain dari isu Gaza, beliau juga sedang memperjuangkan isu kemanusiaan di Syria, dan telah ke sana sebanyak tiga kali. Heliza juga rapat dengan masyarakat Sabah, di mana kebanyakkan masyarakat pedalaman di Sabah memerlukan bantuan dari segi bimbingan dan pendidikan ajaran Islam.

Diskografi

Album studio
 Jom Zikir (2015)Syanty Octavia Amry (31 Julai 2015). Heliza muncul album baru Harian Metro. Dicapai pada 1 Ogos 2015.

Album kompilasi AF
 Best Of Heliza (2007)

Single
 Cinta Di Lautan Lalang (2007)
 Doa Dalam Lagu (feat Mawi) (2008)

Filemografi

Filem
 Tahun Tajuk Watak Catatan 2009 Syurga Cinta Syuhadah  Filem pertama 2017 Bukan Cinta Malaikat Heliza Filem Malaysia-Indonesia 2024 Pendekar Awang: Darah Indera Gajah Siti 

Televisyen
 Tahun Tajuk Saluran TV Peranan Catatan2007Akademi Fantasia (musim 5)Astro RiaPeserta2011Man Jadda WajadaTV AlHijrahPengacara Sinar Itu Hadir JuaTV12012Rasa Halal AntarabangsaAstro Oasis2013S.I.STV92017 SIS Istimewa Raya khas hari raya2018Gema Gegar Vaganza (musim 2)Astro OasisPeserta2019Maharaja Lawak Mega 2019Astro WarnaArtis jemputan2021Warung Wak (Musim 3)Awesome TV2022Wanita Hari IniTV3Borak KopitiamMegalawakAstro WarnaMeleTOPAstro RiaPengacara undangan2024Nasi Lemak Kopi OTV9Pengacara

Drama
 Tahun Tajuk Watak Saluran TV  Catatan  2009 Doa Ibu  Drama pertama 2012 Warkah Cinta Wardah Abdul Latif TV AlHijrah 2024 Lelaki Melayu Terakhir Aisyah TV3 2025 Iqbal TiaraTV Okey 2026 Ferry Puasa Ke? Ustazah Hasnah

Telefilem
 Tahun Tajuk Watak Saluran TV  Catatan  2012 Cinta Kun Fayakun Fairuzah Hanum TV AlHijrah Telefilem pertama 

Teater
 Tahun Tajuk Watak Produksi Catatan2015Cinta High ClassRidzuan Abdul Rahman (6 Mac 2015). Cinta High Class: Teater adaptasi novel ustazah Harian Metro. Dicapai pada 1 Januari 2024.Qaniah SyumailaDramatis StudioEkspo Buku Islam ke-13

Anugerah dan pencalonan
 Tahun Anugerah KategoriKeputusan2007 Anugerah Bintang Popular Berita Harian ke-21 Artis Baru Wanita Popular 2008 Anugerah Juara Lagu ke-23 Calon Akhir kategori Etnik Kreatif "(Doa Dalam Lagu dengan Mawi)" 2009Festival Filem Malaysia ke-22 Pelakon Harapan Wanita "(Syurga Cinta)"  Pelakon Wanita Terbaik "(Syurga Cinta)" 2011 Anugerah Pilihan Pembaca Media Hiburan Anugerah Kulit Cantik Wanita 2012Anugerah Bintang Popular Berita Harian ke-25 Artis Wanita Stailo  Artis Berpengaruh di Laman Media Sosial  2014Anugerah Bintang Popular Berita Harian ke-27Pengacara TV Paling Popular2025 Anugerah Bintang Popular Berita Harian ke-37 Aktres Pembantu Filem Popular 

 Flotila Gaza 
Pada September 2025, Heliza menyertai Flotila Sumud Dunia bersama-sama rakyat Malaysia dari kumpulan Sumud Nusantara.

 Rujukan 

Pautan luar
 Facebook Heliza Helmi
 Twitter Heliza Helmi
 Heliza Helmi di Instagram

 https://www.facebook.com/photo/?fbid=10160465259742146&set=pcb.10160465285377146

Kategori:Orang dari Terengganu
Kategori:Peserta Akademi Fantasia
Kategori:Orang hidup
Kategori:Kelahiran 1986
Kategori:Penyanyi wanita Malaysia
Kategori:Orang dari Perak
Kategori:Pengacara wanita Malaysia
Kategori:Pengacara televisyen Malaysia
Kategori:Pelakon wanita Malaysia
Kategori:Pelakon filem Malaysia
Kategori:Pelakon televisyen Malaysia
Kategori:Peserta Gema Gegar Vaganza
Kategori:Orang Malaysia berketurunan Melayu
Kategori:Muslim Malaysia
Kategori:Alumni Universiti Malaysia Sabah
Kategori:Peserta Flotila Sumud Dunia